Pracovný dokument Komisie - Návrh na obnovenie medziinštitucionálnej dohody o rozpočtovej disciplíne a zlepšení postupu pri zostavovaní rozpočtu /* KOM/2004/0498 v konečnom znení */





Brusel, 14.7.2004 KOM(2004) 498 v konečnom znení PRACOVNÝ DOKUMENT KOMISIE Návrh na obnovenieMEDZIINŠTITUCIONÁLNEJ DOHODYo rozpočtovej disciplíne a zlepšení postupu pri zostavovaní rozpočtu ODÔVODNENIE Priložený návrh Medziinštitucionálnej dohody (IIA) o rozpočte a zlepšení postupu pri rozpočte je určený ako pracovný dokument na rokovania medzi Európskym parlamentom, Radou a Komisiou. Účelom Medziinštitucionálnej dohody je poskytnúť súbor dohodnutých pravidiel týkajúcich sa riadenia viacročného finančného rámca a postupnosti operácií v súvislosti s ročným postupom zostavovania rozpočtu. Pokyny pre novú dohodu o rozpočtovej disciplíne Zachovanie zásad Agenda 2000 úspešne splnila hlavný účel, čo sa týka finančnej disciplíny, systematického vývoja výdavkov a interdisciplinárnej spolupráce počas postupu zostavovania rozpočtu. Rozpočet Európskej únie bol prijatý načas každý rok a dve ruky rozpočtového orgánu spoločne prispôsobili Agendu 2000, aby čelila dodatočným finančným požiadavkám, spojeným s rozšírením o desať nových členských štátov. Súčasná Medziinštitucionálna dohoda preto navrhuje zachovať nezmenené hlavné rysy finančného rámca: - Výdavky sú účtovne analyzované podľa rozsiahlej kategórie výdavkov, nazvaných kapitolami pre každý rok na obdobie od 2007 - 2013; - maximálne sumy, nazvané stropy, sú určené v tabuľke finančného rámca na obdobie od 2007 - 2013 (pozri prílohu I) v súvislosti s vyhradenými sumami na výdavky a pre každú kapitolu; - celkové ročné finančné sumy sú vyjadrené pre vyhradené sumy na výdavky a vyhradené sumy na platby; - ročný strop na vyhradené sumy na platby musí rešpektovať strop vlastných zdrojov, stanovený súčasne na 1,24 % hrubého národného dôchodku EÚ (GNI). Zjednodušenie, konsolidácia Súčasná Medziinštitucionálna dohoda zabezpečuje obnovenie Medziinštitucionálnej dohody zo 6.5.1999 na základe získaných skúseností s jej realizáciu, ale aj konsolidáciu všetkých spoločných deklarácií a medziinštitucionálnych dohôd uzatvorených v súvislosti s rozpočtovými záležitosťami od r. 1982. Súčasná dohoda je predovšetkým zameraná na začlenenie Medziinštitucionálnej dohody z 7.11.2002 o vytvorení Fondu solidarity Európskej únie (EUSF), dohodnutej v súčasnom období finančnej perspektívy. Je navrhnutá tak, aby sa z EUSF stal nástroj Európskej solidarity a Rýchlej reakcie. V perspektíve budúceho inštitucionálneho rozvoja súčasná Medziinštitucionálna dohoda navrhuje nahradiť termín "finančná perspektíva" termínom "viacročný finančný rámec". Flexibilita a transparentnosť: uskutočniť inventúru skúseností Agendy 2000 Flexibilita v rámci dohodnutého viacročného finančného rámca je nevyhnutný dôsledok finančnej disciplíny. Ak je vhodne naplánovaná, prispieva k zvýšeniu efektívneho alokácie zdrojov a zároveň umožňuje reagovať na nepredvídané potreby alebo nové priority. Niekoľko parametrov ovplyvňuje stupeň flexibility finančného rámca: dĺžka obdobia, ktoré finančná perspektíva zahŕňa, počet kapitol výdavkov, dostupné rozpätia v rámci každého výdavkového stropu, dolná hranica stropu vlastných zdrojov, podiel výdavkov EÚ, predurčených "referenčnými sumami" v spolurozhodovacej legislatíve, predalokačné viacročné programy, všeobecný postoj voči použitiu revízneho postupu. Stupeň flexibility sa časom vyvinul s meniacou sa skladbou týchto parametrov. Agenda 2000 doteraz úspešne reagovala na nepredvídané výzvy vzhľadom na rozpočet EÚ, aj keď sa tak stalo za cenu väčšej komplexnosti a nižšej transparentnosti, bez nevyhnutne sa zlepšujúcej efektívnej alokácie zdrojov. Existujúci nástroj flexibility a Fond solidarity Európskej únie (EUSF) mal byť vytvorený mimo finančnej perspektívy ako reakcia na uznané potreby. Skutočné využitie nástroja flexibility odhaľuje odklon od jeho pôvodných zámerov, čím vzniká riziko oslabenia dôveryhodnosti systému a narušeniu medziinštitucionálnej spolupráce v oblasti rozpočtu. Komisia zohľadňuje to, že oveľa transparentnejšie nástroje, plne integrované do finančného rámca, by upevnili rozpočtovú disciplínu. Komisia navrhuje, aby nasledujúce opatrenia boli adresované budúcim výzvam a našli vhodnú rovnováhu medzi rozpočtovou disciplínou a efektívnou alokáciou zdrojov. Po prvé, postup revidovania výdavkových stropov by mal nadobudnúť svoju pôvodnú úlohu ako hlavný nástroj umožňujúci úpravy finančného rámca pri vzniku zásadných a trvalých zmien politických priorít. Poskytnutím revíznemu postupu jeho pôvodnej úlohy Komisia navrhuje pravidelnú revíziu potrieb, t. j. vo forme trialógového stretnutia medzi Parlamentom, Radou a Komisiou pred prezentáciou každého predbežného návrhu rozpočtu. Po druhé, intenzívne využitie nástroja flexibility počas Agendy 2000 ukazuje, že jeho vytvorenie bolo oprávnené. Tento nástroj však už nespĺňa svoje pôvodné zámery a vo veľkej miere bol použitý ako nepriamy prostriedok na zvýšenie stropu na externé akcie. Takýto ústup od jeho pôvodných zámerov vytvára riziko oslabenia dôveryhodnosti systému a podkopáva medziinštitucionálnu spoluprácu v oblasti rozpočtu. Preto Komisia navrhuje novú realokačnú flexibilitu, nahrádzajúcu existujúci "nástroj flexibility", ktorý by umožnil rozpočtovému orgánu na návrh Komisie prealokovať finančné rezervy medzi kapitoly výdavkov v rámci určitých limitov a celkových stropov. Po tretie, vytvorenie fondu prispôsobenia rastu je navrhnuté s cieľom prispôsobiť finančný rámec ekonomickému prostrediu. Fond prispôsobenia rastu môže byť mobilizovaný do 1 miliardy EUR v rámci kapitoly výdavkov "konkurencieschopnosť pre rast a zamestnanosť" (1a). Táto suma sa môže zvýšiť o nevyužité vyhradené finančné sumy zo štrukturálnych nástrojov, ak to situácia umožní, pri uplatnení pravidla N+2 až do maximálne 1 miliardy EUR ročne. Po štvrté, navrhovaná nová klasifikácia výdavkov taktiež zvýši flexibilitu a efektívnu alokáciu zdrojov vyhnutím sa zbytočnému vyhradeniu.Štruktúra výdavkov v Agende 2000 je vo veľkej miere dedičstvom prvej finančnej perspektívy a jej nástupcov. Je rozvrhnutá do 8 kapitol výdavkov, ktorých je 11 pri zohľadnení podtitulov. Vyhradenie zdrojov vo veľkom počte kapitol a podkapitol robí systém strnulým a môže zabrániť vhodnému prispôsobeniu a efektívnejšiemu využitiu zdrojov na dosiahnutie politických cieľov Únie, prekazením konečného cieľa, aby rozpočtové prostriedky slúžili politickému zámeru.Oveľa nižší počet rozpočtových kapitol nielen odzrkadľuje široké politické ciele, ale tiež poskytuje nevyhnutný priestor na manévrovanie pre rozvoj, ktorý nemôže byť vždy presne predvídateľný veľa rokov dopredu. Pre finančný rámec 2007 - 2013 Komisia navrhuje päť hlavných kapitol výdavkov, ktoré figurujú v tabuľke finančného rámca (pozri prílohu 1). Na záver, je navrhnuté zahrnúť nástroj Európskej solidarity a Rýchlej reakcie do finančného rámca na účely rozpočtovej disciplíny a transparentnosti. Vytvorenie jeho predchodcu, Fondu solidarity Európskej únie, mimo finančného rámca odhalilo, že pri absencii dostatočnej flexibility v rámci FP, v prípade potreby by sa v tejto súvislosti našiel spôsob. Komisia verí, že tento nástroj je stále nevyhnutný, navrhuje však jeho plnú integráciu do viacročného finančného rámca. Dôsledok regulácie rozpočtovej disciplíny Skúsenosti s finančnou perspektívou 2000 - 2006 ukázali, že už neexistuje potreba na zachovanie poľnohospodárskej smernice, predvídanej v nariadeníRady č. 2040/2000 o rozpočtovej disciplíne, keďže poľnohospodárske výdavky sú už vynútené dohodnutými stropmi až do roku 2013. Ostatné ustanoveniatýkajúce sa rozpočtovej disciplíny pre poľnohospodárstvo zabezpečí a upevní navrhnuté nové nariadenie(články 18 - 20) o financovaní spoločnej poľnohospodárskej politiky. V súvislosti s posunom od trhovej intervencie k priamym platbám farmárom a opatreniam rozvoja poľnohospodárstva, sa výdavky na poľnohospodárstvo tiež stali lepšie predvídateľnými. Peňažné rezervy už neexistujú a priložené návrhy na obnovu Medziinštitucionálnej dohody by už nevyžadovali opatrenia ad hoc, ktoré sa týkajú rezerv, určených na externé operácie a núdzovú pomoc. Za týchto podmienok Komisia zastáva názor, že nariadenie Rady č. 2040/2000 by sa malo zrušiť. Komisia preto vo vhodnom čase navrhne vhodný právny akt. Usmernenia o medziinštitucionálnej spolupráci pre postup zostavovania rozpočtu Opatrenia zahrnuté v časti II sú zamerané na zlepšenie ročného postupu zostavovania rozpočtu. Väčšina týchto opatrení je výsledkom rozpočtovej praxe alebo predchádzajúcich dohôd a deklarácií. Tieto boli inovované v súvislosti s novým finančným nariadením[1]. Prílohy I až IV sú neoddeliteľnou súčasťou súčasnej navrhovanej dohody. Štruktúra a klasifikácia výdavkov Príloha III poskytuje aktualizáciu klasifikácie výdavkov prostredníctvom kapitol na povinné a nepovinné výdavky pre novú štruktúru. Opatrenie je zachované tak, aby dve ruky rozpočtového orgánu určili klasifikáciu nových položiek rozpočtu v rámci ročného vyrovnávacieho postupu. Finančné opatrenia v legislatívnych nástrojoch Princíp stanovený v spoločnej deklarácii 6. 3. 1995 zahrnutý v bode 33 Medziinštitucionálnej dohody zo 6. 5. 1999, na základe ktorého sa inštitúcie zaväzujú súhlasiť počas rozpočtového postupu s referenčnými sumami prijatými v legislatívnom spolurozhodovacom postupe sa zachoval. Spolurozhodovací postup sa však pravidelne rozširoval od r. 1995 a prísne ustanovenia v súvislosti s príslušnými sumami uvalili zvýšené obmedzenia na rozpočtovú politiku. Komisia preto navrhuje, aby rozpočtový orgán a Komisia pri zostavovaní svojho predbežného návrhu rozpočtu, mali určené rozpätie pre manévrovanie prostredníctvom možnosti odchýliť sa od týchto súm o limitovanú odchýlku (5 %). Záver Medziinštitucionálna dohoda o rozpočtovej disciplíne a zlepšení postupu zostavovania rozpočtu sa ukázala ako účinný nástroj na sformulovanie ročnej rozpočtovej praxe v rámci dohodnutého viacročného finančného rámca. Jej obnovenie by sa malo posudzovať ako príležitosť zaktualizovať a zjednodušiť rôzne existujúce dohody a spoločné deklarácie týkajúce sa záležitostí súvisiacich s rozpočtom. V konečnom dôsledku je táto dohoda zameraná na zlepšenie nástrojov flexibility a transparentnosti, aby sa našla vhodná rovnováha medzi rozpočtovou disciplínou a efektívnym pridelením zdrojov. Návrh EURÓPSKY PARLAMENT RADA KOMISIA MEDZIINŠTITUCIONÁLNA DOHODA z [...] medzi Európskym parlamentom, Radou a Komisiou o rozpočtovej disciplíne a zlepšení postupu zostavovania rozpočtu NB: Z hľadiska možného nadobudnutia platnosti Ústavy v priebehu ďalšej finančnej perspektívy, definícia "viacročný finančný rámec" nahradzuje "finančnú perspektívu" v nasledujúcom návrhu. Poznámky sa týkajú zmien uvedeného textu Medziinštitucionálnej dohody zo 6. 5. 1999. +++++ TABLE +++++ +++++ TABLE +++++ +++++ TABLE +++++ PRÍLOHA I FINANČNÝ RÁMEC 2007 - 2013 [pic] PRÍLOHA II MEDZIINŠTITUCIONÁLNA SPOLUPRÁCA V ROZPOČTOVOM SEKTORE +++++ TABLE +++++ PRÍLOHA III KLASIFIKÁCIA VÝDAVKOV [pic] PRÍLOHA IV FINANCOVANIE VÝDAVKOV, ODVODENÝCH Z DOHÔD O RYBOLOVE +++++ TABLE +++++ DEKLARÁCIE Deklarácia o úprave Štrukturálnych fondov, Rozvoji vidieka a Európsky fond pre rybolov v súlade s okolnosťami ich realizácie Inštitúcie môžu rozhodnúť o návrhu Komisie, že v prípade prijatia nových pravidiel riadiacich štrukturálne fondy, rozvoj vidieka a Európsky fond pre rybolov po 1. januári 2007 vyhradené finančné sumy nevyužité v prvom roku finančného rámca by sa mohli preniesť do nasledujúcich rokov. [1] Ú. v. ES L 248, 16.9.2002, s.1 [2] Viacročný finančný rámec je v tejto dohode uvádzaný aj ako "finančný rámec". [3] Ú. v. ES C 172, 18.6.1999, s. 1. Táto Medziinštitucionálna dohoda už nahradila a vyhlásila za neplatné nasledujúce nástroje:- Spoločnú deklaráciu Európskeho parlamentu, Rady a Komisie z 30.6.1982 o rôznych opatreniach na zlepšenie postupu zostavovania rozpočtu, Ú. v. ES C 194, 28.7.1982, s. 1- Medziinštitucionálnu dohodu z 29.10.1993 medzi Európskym parlamentom, Radou a Komisiou o rozpočtovej disciplíne a zlepšení postupu zostavovania rozpočtu, Ú. v. ES C 331, 7.12.1993, s. 1.- Deklaráciu Európskeho parlamentu, Rady a Komisie zo 6.3.1995 o zahrnutí finančných ustanovení do legislatívnych úkonov, Ú. v. ES C 102, 4.4.1996, s. 4.- Spoločnú Deklaráciu z 12.12.1996, týkajúcu sa zlepšenia informácií pre rozpočtový orgán o dohodách o rybolove, Ú. v. ES C 20, 20.1.1997, s. 109.- Medziinštitucionálnu dohodu medzi Európskym parlamentom, Radou a Európskou komisiou zo 16.7.1997 o ustanoveniach, týkajúcich sa financovania spoločnej zahraničnej a bezpečnostnej politiky, Ú. v. ES C 286, 22.9.1997, s. 80.- Medziinštitucionálna dohoda z 13.10.1998 medzi Európskym parlamentom, Radou a Komisiou o právnych základoch a realizácii rozpočtu, Ú. v. ES C 344, 12.11.1998, s. 1. [4] Ú. v. ES C 283, 20.11.2002, s. 1. [5] Ú. v. ES L 248, 16.9.2002, s. 1. [6] Ú. v. ES L 248, 16.9.2002, s. 1. [7] Ú. v. ES L 161/1 z 26.6.1999, článok 31 (2).